Diari Oficial de la Generalitat Valenciana


Sumari del DOGV 4712, del 15-03-2004 (2004/2442)

ORDE de 16 de febrer de 2004, de la Conselleria d'Economia, Hisenda i Ocupació, per la qual es publica la relació de municipis de la Comunitat Valenciana als quals és d'aplicació la bonificació del 50% sobre les quotes del cànon de sanejament per usos domèstics, prevista en la Llei de la Generalitat Valenciana 2/1992, de 26 de març, respecte als consums d'aigua efectuats durant el primer semestre de l'any 2004.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4712

Data del DOGV
:   15-03-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/2442


Data del document
:   16-02-2004

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * impost local
    * consum d'aigua
    * sanejament
    * municipi

ORDE de 16 de febrer de 2004, de la Conselleria d'Economia, Hisenda i Ocupació, per la qual es publica la relació de municipis de la Comunitat Valenciana als quals és d'aplicació la bonificació del 50% sobre les quotes del cànon de sanejament per usos domèstics, prevista en la Llei de la Generalitat Valenciana 2/1992, de 26 de març, respecte als consums d'aigua efectuats durant el primer semestre de l'any 2004. [2004/F2442]
  
La Llei 2/1992 de 26 de març, de Sanejament de les Aigües Residuals de la Comunitat Valenciana, en la disposició transitòria segona establix una bonificació del 50% sobre les quotes del cànon de sanejament per usos domèstics en aquells municipis que no compten amb sistemes de depuració en servici, en execució o amb projecte tècnic aprovat per la Generalitat.
  
Així mateix, l'esmentada disposició transitòria preveu la supressió automàtica d'esta bonificació des del moment en que els municipis compten amb un projecte de sistema de depuració aprovat tècnicament per la Generalitat.
  
D'altra banda, l'apartat 1 de l'article 12 del Reglament sobre el Règim Econòmico-Financer i Tributari del Cànon de Sanejament, aprovat pel Decret 266/1994, de 30 de desembre, del Govern Valencià, explicita que s'entendrà que hi ha un projecte tècnic aprovat per la Generalitat Valenciana quan hi haja un plec de prescripcions tècniques o projecte d'obres aprovat per l'òrgan competent de la Generalitat Valenciana. El dit reglament disposa també que mitjançant una ordre de la d'Economia, i Hisenda (hui Conselleria d'Economia, Hisenda i Ocupació), a proposta de la d'Obres Públiques, Urbanisme i Transports (actualment, Conselleria d'Infraestructures i Transport) es determinaran els municipis o les àrees als quals s'aplicarà, durant cada semestre natural, la bonificació esmentada, per raó de les circumstàncies que hi concorren el primer dia d'estos períodes.
  
D'acord amb això, l'Ordre de 15 de setembre de 2003 va establir el municipi beneficiari de la bonificació del 50% durant el segon semestre de 2003, i en l'article 3 disposa que la variació que, respecte de la situació existent el dia 1 de juliol de 2003, es produïsca durant el segon semestre de 2003 en este municipi de la Comunitat Valenciana, comportarà la modificació oportuna en la relació que es recull en l'annex d'aquella norma, amb efectes des de l'1 de gener de 2004.
  
En este sentit, cal tindre en compte, d'acord amb els antecedents que hi ha sobre això en la Divisió de Recursos Hidràulics, que durant el segon semestre de 2003 no s'ha aprovat cap projecte tècnic de les instal·lacions de sanejament i depuració que donaran servici al municipi de Benimodo, el que ha de suposar que ha de continuar amb el benefici tributari.
  
En virtut d'aixó, vista la proposta realitzada per la Conselleria d'Infraestructures i Transport, i fent ús de l'autorització continguda en l'article 12 del Decret del Govern Valencià 266/1994, de 30 de desembre,
  
ORDENE
  
Article 1. Bonificació corresponent al primer semestre de 2004
  
Durant el primer semestre de 2004 gaudiran d'una bonificació del 50% del seu import les quotes meritades en concepte de cànon de sanejament pels consums d'aigua per a ús domèstics realitzats en el municipi de Benimodo.
  
Article 2. Facturació de consums realizats en semestres amb diferent règim de subjecció
  
Quan es produïsquen facturacions el període de consum de les quals s'estenga, a l'efecte de la bonificació a què fa referència l'article anterior, a dos o més semestres amb distint règim de subjecció, esta bonificació s'aplicarà en proporció a la part del consum total que corresponga a cadascun d'estos semestres.
  
Article 3. Variació de les circumstàncies existents a l'1 de gener de 2004
  
La variació que, respecte a la situació existent el dia 1 de gener de 2004, es produïsca durant el primer semestre de 2004 en el dit municipi de la Comunitat Valenciana, comportarà la modificació oportuna amb efectes des del dia 1 de juliol de 2004.
  
Disposició final
  
Única. Entrada en vigor
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 16 de febrer de 2004
  
El conseller d'Economia, Hisenda i Ocupació,